**NÁRODNÁ RADA SLOVENSKEJ REPUBLIKY**

VIII. volebné obdobie

Návrh

**zákon**

z ... 2023,

**ktorým sa mení a dopĺňa zákon č. 222/2004 Z. z. o dani z pridanej hodnoty v znení neskorších predpisov**

Národná rada Slovenskej republiky sa uzniesla na tomto zákone:

**Čl. I**

Zákon č. 222/2004 Z. z. o dani z pridanej hodnoty v znení zákona č. 350/2004 Z. z., zákona č. 651/2004 Z. z., zákona č. 340/2005 Z. z., zákona č. 523/2005 Z. z., zákona č. 656/2006 Z. z., zákona č. 215/2007 Z. z., zákona č. 593/2007 Z. z., zákona č. 378/2008 Z. z., zákona č. 465/2008 Z. z., zákona č. 83/2009 Z. z., zákona č. 258/2009 Z. z., zákona č. 471/2009 Z. z., zákona č. 563/2009 Z. z., zákona č. 83/2010 Z. z., zákona č. 490/2010 Z. z., zákona č. 331/2011 Z. z., zákona č. 406/2011 Z. z., zákona č. 246/2012 Z. z., zákona č. 440/2012 Z. z., zákona č. 360/2013 Z. z., zákona č. 218/2014 Z. z., zákona č. 268/2015 Z. z., zákona č. 360/2015 Z. z., zákona č. 297/2016 Z. z., zákona č. 298/2016 Z. z., zákona č. 334/2017 Z. z., zákona č. 112/2018 Z. z., zákona č. 323/2018 Z. z., zákona č. 368/2018 Z. z., zákona č. 369/2018 Z. z., zákona č. 317/2019 Z. z., zákona č. 318/2019 Z. z., zákona č. 368/2019 Z. z., zákona č. 344/2020 Z. z., zákona č. 186/2021 Z. z., zákona č. 346/2021 Z. z., zákona č. 408/2021 Z. z., zákona č. 222/2022 Z. z., zákona č. 516/2022 Z. z. a zákona č. 9/2023 Z. z. sa mení a dopĺňa takto:

1. V § 27 sa za odsek 3 vkladá nový odsek 4, ktorý znie:

,,(4) Pri elektronicky poskytovanej službe spočívajúcej v poskytnutí knihy, brožúry, letáku, podobného tlačiarenského výrobku, novín, časopisu, periodika, obrázkovej knižky, predlohy na kreslenie alebo maľovanie pre deti a hudobniny, ktorá by bola tovarom, pri ktorom sa uplatňuje znížená sadzba dane podľa odseku 2, ak by bola na fyzickom nosiči a pri tovare, ktorým je audiokniha na fyzickom nosiči, sa uplatňuje znížená sadzba dane podľa odseku 2.“.

Doterajšie odseky 4 a 5 sa označujú ako odseky 5 a 6.

2. V prílohe č. 7 sa číselný kód Spoločného colného sadzobníka „4902 10 00 - Noviny, časopisy a periodiká, tiež ilustrované alebo obsahujúce reklamný materiál vychádzajúce najmenej štyrikrát týždenne okrem novín, časopisov a periodík, tiež ilustrovaných alebo obsahujúcich reklamný materiál, v ktorých reklama a inzercia predstavujú jednotlivo alebo spolu viac ako 50 % celkového obsahu výrobku, a okrem novín, časopisov a periodík, tiež ilustrovaných alebo obsahujúcich reklamný materiál, v ktorých erotický obsah predstavuje jednotlivo alebo spolu viac ako 10 % celkového obsahu výrobku“ nahrádza číselným kódom Spoločného colného sadzobníka „4902 - Noviny, časopisy a periodiká, tiež ilustrované alebo obsahujúce reklamný materiál okrem novín, časopisov a periodík, tiež ilustrovaných alebo obsahujúcich reklamný materiál, v ktorých reklama a inzercia predstavujú jednotlivo alebo spolu viac ako 50 % celkového obsahu výrobku, a okrem novín, časopisov a periodík, tiež ilustrovaných alebo obsahujúcich reklamný materiál, v ktorých erotický obsah predstavuje jednotlivo alebo spolu viac ako 10 % celkového obsahu výrobku“.

3 . V prílohe č. 7a sa za číselný kód štatistickej klasifikácie produktov podľa činností (CPA) „56 - Služby spojené s podávaním jedál a nápojov – len reštauračné a stravovacie služby2)“ vkladajú číselné kódy štatistickej klasifikácie produktov podľa činností (CPA) ,,59.14 – Služby premietania filmov – len vstupné“, ,,90 - Tvorivé, umelecké a zábavné služby – len vstupné na výstavu, koncert a festival, vrátane poplatku za ich verejný prenos“, „90.01.10 – Múzické umenie – služby umeleckých profesií okrem služieb televíznych a rozhlasových hlásateľov a moderátorov, lektorov, prednášateľov, manekýnov a modeliek“, „90.03.11 – Služby autorov, skladateľov, sochárov a ostatných umelcov okrem umelcov múzických umení – vzťahuje sa aj na ich autorské odmeny“, ,,90.03.12 – Pôvodná práca autorov, skladateľov a ostatných umelcov okrem umelcov múzických umení, maliarov, grafikov a sochárov“, ,,90.03.13 - Originálna práca maliarov, grafikov a sochárov“, ,,91 - Služby knižníc, archívov, múzeí a ostatných kultúrnych zariadení – len vstupné“.

**Čl. II**

Tento zákon nadobúda účinnosť 1. januára 2024.